Startup Wise Guys-ի տնօրենի խոսքով՝ Հայաստանից դիմումների քանակը գերազանցել է իր սպասելիքները։ Նախապես հայտ է ներկայացրել 40 հայկական ստարտափ, որից 12-ի հետ հարցազրույցներ անցկացրեց Երեւանում, մյուսների հետ առցանց աշխատում է մեծ թիմը. «Հայ թիմերը տաղանդավոր ու պատրաստված են, այդ պատճառով էլ ցանկանում ենք նոր գաղափարներով թիմերի հետ աշխատել։ Ընտրությունը կատարում եմ, հաշվի առնելով մի քանի գործոններ. Առաջինը ստարտափը պետք է պարզ ու հասկանալի ներկայացնի իր արտադրանքը, երկրորդ՝ կարողանա ճիշտ հասկանալ թիրախային հաճախորդներին եւ շուկան, ամենակարեւորը՝ ինքնատիպ պրոդուկտ առաջարկի եւ լավ թիմ ունենա, որովհետեւ մեր որոշումը կախված է թիմի կայունությունից, նույնիսկ եթե նրանց արտադրանքն աշխարհում լավագույնը չէ»։